Document ID: 32014D0523

DECIZIA DE PUNERE ÎN APLICARE A COMISIEI
din 4 august 2014
de modificare a anexei I la Decizia 2004/211/CE în ceea ce privește rubrica referitoare la Kuweit din lista țărilor terțe și a părților din teritoriile acestor țări din care sunt autorizate importurile în Uniune de ecvidee vii și de material seminal, ovule și embrioni din specia ecvidee
[notificată cu numărul C(2014) 5440]
(Text cu relevanță pentru SEE)
(2014/523/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (1), în special articolul 17 alineatul (3) litera (a),
având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (2), în special articolul 12 alineatele (1) și (4), precum și articolul 19 teza introductivă și literele (a) și (b),
întrucât:
(1)
Directiva 2009/156/CE stabilește condițiile de sănătate animală pentru importul în Uniune de ecvidee vii. Directiva menționată prevede, printre altele, că importurile de ecvidee în Uniune sunt autorizate numai din țările terțe care sunt indemne de șase luni de morvă.
(2)
Decizia 2004/211/CE a Comisiei (3) stabilește o listă de țări terțe și de părți din teritoriile acestor țări din care statele membre trebuie să autorizeze admiterea temporară a cailor înregistrați, readmiterea cailor înregistrați după exportul temporar și importurile de ecvidee înregistrate, precum și de ecvidee pentru reproducție și producție și stabilește condițiile aplicabile importului de ecvidee provenind din țări terțe.
(3)
După depistarea morvei în Kuweit, în 2010, prin adoptarea Deciziei 2010/776/UE a Comisiei (4), s-a suspendat importul de cai înregistrați din Kuweit. Kuweit a prezentat recent informații care demonstrează că boala a fost eradicată cu succes și că, de la ultimul caz confirmat la 19 decembrie 2010, supravegherea continuă a întregii populații de ecvidee nu a evidențiat cazuri noi.
(4)
Deoarece au trecut peste șase luni de la ultimul caz de morvă în Kuweit, este oportun să se autorizeze admiterea temporară, readmiterea după exportul temporar și importurile de cai înregistrați din țara respectivă. Prin urmare, rubrica privind Kuweit din anexa I la Decizia 2004/211/CE ar trebui modificată în consecință.
(5)
Prin urmare, anexa I la Decizia 2004/211/CE ar trebui modificată în consecință.
(6)
Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
ADOPTĂ PREZENTA DECIZIE:
Articolul 1
În anexa I la Decizia 2004/211/CE, rubrica referitoare la Kuweit se înlocuiește cu următorul text:
„KW
Kuweit
KW-0
Întregul teritoriu al țării
E
X
X
X
-
-
-
-
-
-”
Articolul 2
Prezenta decizie se adresează statelor membre.
Adoptată la Bruxelles, 4 august 2014.

Labels: 3
18
6